**בראדפורד ג'יי רפנספרגר** (באנגלית: **Bradford Jay Raffensperger**; נולד ב-18 במאי 1955) הוא פוליטיקאי, מהנדס אזרחי ואיש עסקים אמריקאי, המכהן כמזכיר המדינה ה-29 של מדינת ג'ורג'יה, מאז ינואר 2019. טרם היבחרו לתפקיד זה היה חבר בבית הנבחרים המדינתי של ג'ורג'יה כנציג מחוז הבחירה ה-50 של המדינה.

רפנספרגר זכה לתשומת לב לאומית בעקבות הבחירות לנשיאות ארצות הברית 2020, כאשר שערורייה הכתה גלים בארצות הברית במסגרתה דחק הנשיא דונלד טראמפ בראפנספרגר להטות את ספירת הקולות בג'ורג'יה לטובתו, במהלך שיחת טלפון מוקלטת בין השניים ב-2 בינואר 2021. לאחר שיחת טלפון זו, צייץ טראמפ בטוויטר כי רפנספרגר "לא מוכן או לא מסוגל להשיב על שאלות" בדבר הונאת בחירות לכאורה. בתגובה הצהיר רפנספרגר כי "האמת תצא לאור". אחר כך התקיימה מסיבת עיתונאים במשרד מזכיר המדינה ובה ניתן הסבר נקודתי על טעויות עובדתיות בטענות הנשיא.

ביוגרפיה
--------

### תחילת דרכו

רפנספרגר נולד במאי 1955. באוניברסיטת מערב אונטריו שבקנדה הוא השלים לימודי תואר ראשון בהנדסה אזרחית, ואחר כך קיבל תואר שני במנהל עסקים מאוניברסיטת המדינה של ג'ורג'יה. רפנספרגר הוא מנכ"ל "Tendon Systems, LLC", חברהחברה לקבלנות והנדסה הפועלת בקולומבוס שבג'ורג'יה ובמחוז פורסיית'. במסגרת עבודתו במגזר הפרטי גרף ראפנספרגר הון אישי בסך כ-26.5 מיליון דולר אמריקני. במשך כל חייו היה רפנספרגר ועודנו חבר המפלגה הרפובליקנית. בשנים 2012–2014 היה חבר במועצת העירייה של ג'ונס קריק. הוא התפטר בנובמבר 2014 כדי להתמודד בבחירות ביניים לייצוגמחוז הבחירה ה-50 של בית הנבחרים המדינתי בג'ורג'יה.

ב-2015 נבחר לתקופת כהונה מלאה בבית הנבחרים. בבית הנבחרים העניק רפנספרגר את חסותו לחקיקה שבלמה את האפשרות של חברי רשות מבצעת במחוזות ג'ורג'יה להרוויח לכיס הפרטי משיעבוד נכסים. בעבר, נציב המיסים של מחוז פולטון גבה באופן אישי עמלות משעבוד מסים ומכירות של עיזבונות לארגונים פרטיים, מה שאפשר לו לצבור כ-200 אלף דולר אמריקני במשך תקופה בת ארבע שנים. חקיקה זו קטעה מצב זה. רפנספרגר יזם גם צעד לתיקון חוקת ג'ורג'יה לייסוד מחוז בג'רוג'יה שבעבר התקיים אך מאחור יותר התמזג עם מחוז אחר, מה שיפצל את מחוז פולטון ל"מחוז מילטון" השוכן בשטחי צפון המחוז דהיום.

### מזכיר המדינה של ג'ורג'יה

#### בחירות 2018

במהלך בחירות 2018 בארצות הברית התמודד רפנספרגר התמודד על תפקיד מזכיר המדינה של ג'ורג'יה. בג'ורג'יה, מזכיר המדינה מפקח על הליכי הבחירות בארצות הברית המתקיימים במדינה והוא יושב ראש מועצת הבחירות המדינתית. מזכיר המדינה מפקח גם על רישום עסקים ועל רישוי תעסוקתי.

בבחירות מקדימות שנערכו במפלגה הרפובליקנית התמודד רפנספרגר מול ראש עיריית אלפארטה (Alpharetta) לשעבר דייוויד בל אייל וחברי בית הנברים המדינתי באז ברוקווי וג'וש מקון. בפריימריז, רפנספרגר הגיע למקום הראשון ובל העפיל למקום השני. מכיוון שאף מועמד לא גרף לפחות 50% מהקולות, התקיים סיבוב שני מכריע (Runoff) בין רפנספרגר לבל אייל, בו ניצח רפנספרגר. במהלך מסע הבחירות התחייב רפנספרגר לצמצם את הבירוקרטיה המסואבת של הממשל המדינתי, לתמוך בחוקי זיהוי בוחרים והבטיח לקדם הצבת פתקי הצבעה מאומתים כאשר ג'ורג'יה תחליף את מכונות ההצבעה האלקטרוניות שלה

ביום הבחירות אמצע ב-6 בנובמבר 2018 גרף רפנספרגר את מרב קולות הבוחרים, והוביל על חבר בית הנבחרים של ארצות הברית לשעבר ג'ון בארו בפחות מאחוז אחד. גם הפעם התקיים סיבוב שני ב-4 בדצמבר, בו ניצח רפנספרגר פעם נוספת.

#### הבחירות המקדימות והכלליות ב-2020

בשנת 2020, הבחירות המקדימות לנשיאות ארצות הברית בג'ורג'יה, שנקבעו במקור ל-24 במרץ, הועברו ל-19 במאי (התאריך לפבחירות מקדימות שאינן נשיאותיות בג'ורג'יה), בשל מגפת הקורונה בארצות הברית. מאוחר יותר דחה רפנספרגר את הבחירות המקדימות בג'ורג'יה ל 9 ביוני בשל הסלמת משבר הקורונה. במהלך בחירות 2020 בג'ורג'יה, ביקש רפנספרגר למנוע מקלפיות ברחבי המדינה להדפיס גיבויים למסמכי זיהוי בוחרים ומתן מידע על הצבעה מרחוק במקרים שהקלפיות יתקשו להשתמש בטאבלטים לרישום בוחרים, שנקראו "דפדפות קלפיות" (Poll Pads), אשר היו בעייתיים בבחירות המקדימות של חודש יוני 2020 בג'ורג'יה. הרישום בטאבלטים גרמו לתורים ארוכים בקלפיות, וארגונים לזכויות הצבעה ביקשו גיבויים מנייר כדי למנוע סיכון לתוהו ובוהו ביום הבחירות למקרה שהטאבלטים יקרסו. ארגונים לזכויות בוחרים תבעו את רפנספרגר בבית משפט הפדרלי ואף הם השיגו צו משופט מחוזי שהורה לפקידי בחירות בג'ורג'יה להכין גיבויי נייר, אך צו זה בוטל על ידי בית המשפט הפדרלי ה-11 לערעורים של ארצות הברית.

כדי להגן על זכויות ההצבעה במהלך מגפת הקורונה, רפנספרגר כיוון את דיוור את ההצבעה מרחוק לכלל 6.9 מיליון המצביעים הרשומים בג'ורג'יה לקראת הבחירות המקדימות ביוני. אחרי שדייוויד רלסטון, יושב ראש בית הנבחרים של ג'ורג'יה, אמר כי שימוש מורחב בהצבעות מרחוק דרך דיוור אלקטרוני יהא "הרסני ביותר עבור הרפובליקנים והשמרנים בג'ורג'יה", הרפובליקנים במועצת הבחירות המדינתית קידמו חקיקה שנועדה לבלום את פקידי הבחירות מלשלוח אפשרות להצבעה מרחוק באמצעות דואר. רפנספרגר הדף את ההצעה ואמר: "ברוב גדול, המצביעים משני צדי המתרס הפוליטי מסכימים כי שליחת בקשות הצבעה מרחוק לכל הבוחרים הרשומים הייתה הדבר הבטוח והטוב ביותר שמשרדנו יכול היה לעשות כדי להגן על המצביעים בשיא מגפת הקורונה. דומה כי ישנם האומרים כי משרדנו צריך היה להתעלם מגל ההצבעות מרחוק שבבירור קרם עור וגידים." לאחר שנתקל בהתנגדות, האיסור המוצע חוסל בבית המחוקקים של ג'ורג'יה.

אמנם, רפנספרגר לא שלח בקשות להצבעה בדואר אלקטרוני לכל המצביעים הרשומים והפעילים בג'ורג'יה לבחירות הכלליות בנובמבר 2020, בנימוק העלות הכספית של הדיוור. במקום זאת, רפנספרגר יצר פורטל מקוון לבוחרים בג'ורג'יה לבו יוכלו לבקש להצביע מרחוק. בונסף, הוא עודד את המצביעים לנצל הצבעה מוקדמת אישית דרך הדואר.

הבחירות הכלליות בנובמבר 2020 בג'ורג'יה התנהלו בצורה חלקה, והבעיות שפקדו את הבחירות המקדימות ביוני נמנעו. רפנספרגר זקף זאת לטובת מספר השיא של הבוחרים שהצביעו הצבעה מוקדמת, בדואר או במהלך תקופת ההצבעה המוקדמת של ג'ורג'יה בת שלושת השבועות. ג'ו ביידן, מועמד המפלגה הדמוקרטית לנשיאות ארצות הברית, זכה בבחירות והיה לנשיא ארצות הברית הנבחר לאחר שהביס את הנשיא המכהן דונלד טראמפ. הדמוקרטים זכו לראשונה בג'ורג'יה במהלך בחירות נשיאותיות מאז בחירות 1992.

לאחר הבחירות פרסמו עמיתיו של רפנספרגר, הסנאטורים הרפובליקנים דייוויד פרדו וקלי לפלר, הצהרה משותפת בה הטטיחו בו האשמות בדבר "כישלונות" וקראו להתפטרותו. פרדו ולפלר לא הציגו אף ראיה המבססת את טענותיהם, אותן העלו תחת לחץ הנשיא טראמפ שקידם תיאוריות קשר בנוגע לבחירות וגרס באופן כוזב כי הן זויפו ונגנבו בידי הדמוקרטים. פקידי ממשל הממונים על הבחירות בג'ורג'יה ומנהיגים רפובליקנים אחרים ציינו כי אין כל עדות להפרות חוק במהלך הבחירות. הן פרדו והן לפלר התמודדו לכהונה נוספת בסנאט של ארצות הברית אך לא הצליחו לגרוף את מרב קולות הבוחרים, מה שהוביל לסבבים שְנִיִים בג'ורג'יה נגד יריביהם הדמוקרטים — ג'ון אוסוף ורפאל וורנוק (בהתאמה) — ב-5 בינואר 2021, ביישורת האחרונה והמכריעה של הבחירות לסנאט ב-2020. רפנספרגר דחה את הקריאות להתפטרותו והצהיר: "כרפובליקני, אני עסוק בכך שהרפובליקנים ישמרו על השליטה בסנאט האמריקאי. אני ממליץ לסנאטורים לפלר ופרדו להתחיל להתמקד בזה [...] לו הייתי הסנאטור פרדו, הייתי מתרגז על הליכה לסיבוב שני. שני הסנאטורים ואני לא מרוצים מהתוצאה שרשם הנשיא שלנו."

עקב לחץ שהפעילו עליו עמיתיו הרפובליקניפ, הורה רפנספרגר על ספירה חוזרת ובקרה ברמה המדינתית של כל 5 מיליון הקולות בבחירות לנשיאות בג'ורג'יה, במסגרתן הוביל ביידן על טראמפ בכ-14,000 קולות. חיש מהר קמה ביקורת נרחבת על ההחלטה, כולל הארגון לזכויות הצבעה "קואליציה לממשל תקין", והצעד עליו הורה רפנספרגר — להמשיך את הספירה הידנית של הקולות — תואר כמונע מלחץ פוליטי מצדו של הנשיא טראמפ, והמתנגדים להחלטה גרסו כי ההחלטה מנגדת לחוק בג'ורג'יה. רפנספרגר הכחיש זאת, אם כי הוא אמר שחבריו למפלגה לוחצים עליו למצוא דרכים להחריג את ההצבעה החוקית. רפנספרגר אמר כי הסנאטור לינדזי גרהאם מקרוליינה הדרומית הפעיל עליו לחץ כשקרא לדחוץ פתקי הצבעה בדואר לטובתו של ביידן. אף על פי שגרהאם הכחיש טענה זו, פקיד בחירות רפובליקני אחר שנכח גם הוא בשיחה, גבריאל סטרלינג, אישש הצהרתו של רפנספרגר. דאג קולינס, חבר קונגרס רפובליקני שהפסיד בסיבוב הראשון של הבחירות לסנאט האמריקאי בג'ורג'יה ופיקח על פעולותיו של טראמפ בג'ורג'יה, טען באופן שקרי על הונאת בחירות במדינה, מה שגרם לרפנספרגר, הידוע בדרך כלל בדרכו המתונה, לקרוא לקולינס "שקרן" ו"שרלטן" בשל רטוריקה זו. הספירה הידנית החוזרת אישרה את ניצחונו של ביידן, כאשר ביידן גרף 2.47 מיליון קולות וטראמפ לעומתו 2.46 מיליון, בפער של 12,670 קולות (0.25%). ב-20 בנובמבר אישר רפנספרגר באורח רשמי את תוצאות ההצבעה הסופיות, ומושל ג'ורג'יה בריאן קמפ הנפיק את וידוא האישור של חבר האלקטורים במדינתו. טראמפ מצדו המשיך לקדם טענות כוזבות בנוגע להליך הבחירות לאחר אישור התוצאות. תומכי טראמפ אחדים הטרידו או איימו על רפנספרגר, אשתו ועוזרו סטרלינג, בין היתר באיומי מוות. סטרלינג קרא בפומבי לטראמפ לגנות את המעשים ו"להפסיק לעודד אנשים לבצע מעשי אלימות פוטנציאליים".

במרץ 2021 העביר בית המחוקקים של ג'ורג'יה (שבשליטת המפלגה הרפובליקנית) הצעת חוק שמאוחר יותר נחתמה בספר החוקים המדינתי בידי המושל בריאן קמפ, אשר הסירה את תפקיד יו"ר מועצת הבחירות המדינתית מתפקידיו של מזכיר המדינה של ג'ורג'יה. החוק העביר את השליטה על ראשות מועצת הבחירות אל בית המחוקקים עצמו.

#### שיחת טראמפ–רפנספרגר

ב-2 בינואר 2021 התקיימה שיחת טלפון בת כשעה בין נשיא ארצות הברית דונלד טראמפ לרפנספרגר. הקלטה של השיחה הושגה בידי העיתון "וושינגטון פוסט" ופורסמה יום לאחר מכן. בהקלטת השיחה הופעל לחץ על רפנספרגר להטות את תוצאות הבחירות במדינת ג'ורג'יה לטובתו של טראמפ. שיחת הטלפון הראתה כי טראמפ ניסה, ללא הועיל, ללחוץ על רפנספרגר במטרה להטות בבירור את התוצאות. טראמפ הוקלט באומרו "אני רק רוצה למצוא 11,780 קולות". רפנספרגר דחה שוב ושוב את ניסיונותיו של טראמפ ללחוץ עליו. השיחה שהוקלטה הודלפה בידי העיתונאי קארל ברנסטין, שביחד עם בוב וודוורד חשף ב-1972 את פרשת ווטרגייט אשר הובילה להתפטרותו של הנשיא ריצ'רד ניקסון. ברנסטין כינה את שערוריית טראמפ–רפנספרגר "גרועה בהרבה מווטרגייט" ואמר שבכל נשיאות אחרת היא תביא להדחה, הרשעה, ודרישות דו-מפלגתיות להתפטרות הנשיא.

בריאיון עיתונאי ששודר במהדורת Good Morning America של ABC News ב-4 בינואר 2021, הודה רפנספרגר בשיחת הטלפון ועמד על כך שטראמפ היה אחראי לרוב הדיבורים, ותיאר את טענות הונאת הבחירות של טראמפ כשגויות. באותו היום, מנהיגי המפלגה הדמוקרטית בבית הנבחרים שהאמינו שטראמפ "עוסק בשידול, או בקשירת קשר לביצוע פשעי בחירות אחדים", ביקשו מה-FBI לחקור את האירוע. בנוסף, בעוד מספר רפובליקנים בבית הנבחרים ניסו להגן על פעולותיו של הנשיא בקשר לבחירות בג'ורג'יה, הדמוקרטים החלו ליזום הליך הדחה נוסף נגד טראמפ.

קישורים חיצוניים
----------------

ויקישיתוף מדיה וקבצים בנושא **בראד רפנספרגר** בוויקישיתוף
* אתר האינטרנט הרשמי של בראד ראפנספרגר (באנגלית)
* בראד רפנספרגר, ברשת החברתית פייסבוק

* בראד רפנספרגר, ברשת החברתית אקס (טוויטר)

* בראד רפנספרגר, ברשת החברתית אינסטגרם

ביאורים
-------

1. ↑  איגוד נבחרי הציבור הלטינים בג'ורג'יה וארגוני זכויות אזרח אחרות תבע את משרד מזכיר המדינה של ג'ורג'יה ואת מועצת הבחירות במחוז גווינט (Gwinnett) בבית משפט פדרלי, בתואנה כי היה על דיוור ההצבעות מרחוק (שהיו רק באנגלית) להישלח במחוז גווינט גם בשפה הספרדית, שכן במחוז התגוררה אוכלוסייה דוברת-ספרדית גדולה. התביעה נדחתה באוקטובר 2020 על ידי השופט המחוזי ויליאם מ. ריי השני, שקבע כי התובעים חסרי זכות עמידה והדיוור באנגלית אינו מפר את חוק זכויות ההצבעה.

הערות שוליים
------------

1. ↑  אתר למנויים בלבד הארץ, ניו יורק טיימס ורויטרס, ערב הבחירות בג'ורג'יה לסנאט, הקלטתו של טראמפ מסעירה את וושינגטון, באתר הארץ, 4 בינואר 2021
2. ↑  אתר למנויים בלבד הארץ, ניו יורק טיימס ורויטרס, טראמפ הוקלט מפציר במזכיר מדינת ג'ורג'יה: "אני רוצה למצוא 11,780 קולות", באתר הארץ, 3 בינואר 2021
3. ↑   ציוץ של בראד ראפנספרגר ברשת החברתית אקס (טוויטר), 3 בינואר 2021
4. ↑  ג'ף איימי, Trump, on tape, presses Ga. official to ‘find’ him votes, באתר AP‏, 3 בינואר 2021 (באנגלית)
5. ↑    
שגיאות פרמטריות בתבנית:יוטיוב   
'סוג: מתחיל בדקה 27:21,' אינו ערך חוקי  Georgia state officials hold press conference – watch live, מתחיל בדקה 27:21, באתר יוטיוב (אורך: 1:00:35)
6. ↑  קריסטל דיקסון, Raffensperger To Run For Georgia Secretary of State, באתר Johns Creek, GA Patch‏, 16 באפריל 2017 (באנגלית)
7. ↑  גרג בלוסטיין, Millionaire candidates stud Georgia’s ballot, באתר Atlanta Journal Constitution‏, 15 באוגוסט 2018 (באנגלית)
8. ↑  אווה גואוורה, Brad Raffensperger focuses on business growth, voting in Secretary of State race, באתר The Tifton Gazette‏, 15 במאי 2018 (באנגלית)
9. ↑  אריאל קאס, Ga. stops Fulton Tax Commissioner Arthur Ferdinand’s fee on liens, באתר Atlanta Journal Constitution‏, 23 במרץ 2017 (באנגלית)
10. ↑  אריאל קאס, Milton County legislation on the table again, באתר Atlanta Journal Constitution‏, 28 באוגוסט 2016 (באנגלית)
11. ↑  וס וולף, Engineer has eyes on secretary of State, באתר The Brunswick News‏, 30 באפריל 2018 (באנגלית)
12. ↑  קייט בראמבק, Hearing set on county decision to ditch new voting machines, באתר AP‏, 6 במרץ 2020 (באנגלית)
13. 1 2 3  מארק ניס, Georgia Election 2018: Raffensperger wins GOP secretary of state race, באתר Atlanta Journal-Constitution‏, 24 ביולי 2018 (באנגלית)
14. ↑  אתר למנויים בלבד שאנון באלו, Forum features state school superintendent, secretary of state hopefuls, באתר Cherokee Tribune Ledger-News‏, 25 באפריל 2018 (באנגלית)
15. ↑  סוזן מקורד, Georgia GOP secretary of state hopefuls head for runoff, באתר Savannah Morning News‏, 14 ביולי 2018 (באנגלית)
16. ↑  מאיה ט. פראבהו, Two Georgia down-ballot races appear headed to runoffs, באתר Atlanta Journal-Constitution‏, 25 בנובמבר 2018 (באנגלית)
17. ↑  פ. ר. לוקהארט, Republican Brad Raffensperger wins Georgia secretary of state runoff, באתר Vox‏, 4 בדצמבר 2018 (באנגלית)
18. ↑  בן נדלר, Georgia to mail absentee ballot applications to all voters, באתר AP‏, 24 במרץ 2020 (באנגלית)
19. 1 2 3 4  בן נדלר, Georgia measure would stop officials mailing ballot requests, באתר AP‏, 24 ביוני 2020 (באנגלית)
20. ↑  מארק ניס, Georgia primary delayed again to June 9 during coronavirus emergency, באתר Atlanta Journal-Constitution‏, 10 באפריל 2020 (באנגלית)
21. 1 2  מארק ניס, Appeals court stops more paper backups of Georgia voter records, באתר Atlanta Journal-Constitution‏, 25 באוקטובר 2020 (באנגלית)
22. ↑  Judge dismisses request to send Spanish ballot applications, באתר AP‏, 6 באוקטובר 2020 (באנגלית)
23. ↑  מארק ניס, Ban on mailing absentee ballot forms dies at Georgia Legislature, באתר Atlanta Journal-Constitution‏, 27 ביוני 2020 (באנגלית)
24. ↑  קייט בראמבק, Georgia board approves online absentee ballot request portal, באתר AP‏, 10 באוגוסט 2020 (באנגלית)
25. ↑  זואי כריסטן ג'ונס, Georgia's secretary of state encourages early voting ahead of record election turnout, באתר CBS News‏, 19 באוקטובר 2020 (באנגלית)
26. ↑  Despite a few hiccups, voting in Georgia goes smoothly, באתר AP‏, 4 בנובמבר 2020 (באנגלית)
27. ↑  אחרי הספירה החוזרת: בג'ורג'יה מאשרים – ביידן ניצח את הבחירות, באתר ‏מאקו‏, 20 בנובמבר 2020
28. ↑  קייט בראמבק, Georgia officials certify election results showing Biden win, באתר AP‏, 21 בנובמבר 2020 (באנגלית)
29. ↑  מריאן לוין, Loeffler, Perdue call on Georgia’s Republican secretary of state to resign, באתר פוליטיקו, 9 בנובמבר 2020 (באנגלית)
30. ↑  דני האקים וריצ'רד פאוסט, Georgia Will Begin Recounting Votes, With Biden Still Favored, באתר הניו יורק טיימס, 12 בנובמבר 2020 (באנגלית)
31. ↑  גרג בלוסטיין ומארק ניס, Citing no evidence, Georgia’s U.S. senators demand elections head resign, באתר The Atlanta Journal-Constitution‏, 10 בנובמבר 2020 (באנגלית)
32. ↑  ג'ורג'יה: "אין סימן להונאה נרחבת בספירת הקולות", באתר ynet, 12 בנובמבר 2020
33. ↑  קייט בראמבק, Masked workers start presidential hand tally in Georgia, באתר AP‏, 14 בנובמבר 2020 (באנגלית)
34. ↑  גרג בלוסטיין ומארק ניס, Georgia launches statewide hand recount of presidential race, באתר The Atlanta Journal-Constitution‏, 11 בנובמבר 2020 (באנגלית)
35. ↑  איימי גרדנר, Ga. secretary of state says fellow Republicans are pressuring him to find ways to exclude ballots, באתר וושינגטון פוסט, 16 בנובמבר 2020 (באנגלית)
36. ↑  ג'יימי ג'אני, ‘Hoaxes and nonsense’: GOP election officials in Georgia reject Trump’s unfounded fraud claims, באתר לוס אנג'לס טיימס, 9 בנובמבר 2020 (באנגלית)
37. ↑  דייוויד נואלס, Lindsey Graham on the defensive over calls to state election officials, באתר Yahoo!‏, 17 בנובמבר 2020 (באנגלית)
38. ↑  אלן ג'אד, Georgia’s recount integrity faces attack, באתר The Atlanta Journal-Constitution‏, 15 בנובמבר 2020 (באנגלית)
39. ↑  US election 2020: Biden certified Georgia winner after hand recount, באתר BBC‏, 20 בנובמבר 2020 (באנגלית)
40. ↑  אתר למנויים בלבד אי-פי, רויטרס וניו יורק טיימס, ג'ורג'יה אישרה רשמית את תוצאות הבחירות: ביידן הוכרז כמנצח, באתר הארץ, 20 בנובמבר 2020
41. ↑  2nd Georgia election official says he’s getting death threats, באתר WSB-TV‏, 22 בנובמבר 2020 (באנגלית)
42. ↑  Trump inciting violence, warns Georgia election official, באתר BBC‏, 2 בדצמבר 2020 (באנגלית)
43. ↑  ריצ'רד פאוסט, ‘It Has to Stop’: Georgia Election Official Lashes Trump, באתר הניו יורק טיימס, 1 בדצמבר 2020 (באנגלית)
44. 1 2  דייוויד סידרס, ‘He’s toast’: GOP leaves Raffensperger twisting in the wind, באתר פוליטיקו, 28 במרץ 2021 (באנגלית)
45. ↑  איימי גרדנר, ‘I just want to find 11,780 votes’: In extraordinary hour-long call, Trump pressures Georgia secretary of state to recalculate the vote in his favor, באתר וושינגטון פוסט, 3 בינואר 2021 (באנגלית)
46. ↑  יוסף ישראל וגיל תמרי, "צריך למצוא 11,780 קולות": השיחה של טראמפ לבכיר בג'ורג'יה, באתר חדשות 13, 3 בינואר 2021
47. ↑  נתן גוטמן, טראמפ למזכיר מדינת ג'ורג'יה: "אני צריך שתמצא עוד 11,780 קולות", באתר כאן – תאגיד השידור הישראלי, 03 בינואר 2021
48. ↑  יונתן קירשנבאום, ‏ארה"ב: ״לגנוב את ג'ורג'יה״, באתר דבר העובדים בארץ ישראל, 4 בינואר 2021
49. ↑  ג'וספין הארווי, Carl Bernstein Says Latest Trump Tapes Are ‘Far Worse’ Than Watergate, באתר הפינגטון פוסט, 3 בינואר 2021 (באנגלית)
50. ↑  קווין סקנלאן, Trump 'just plain wrong' on fraud claims: Georgia Secretary of State Raffensperger, באתר ABC News‏, 4 בינואר 2021 (באנגלית)
51. ↑  אלכס מו ואלן סמית', Democrats ask FBI Director Wray to open criminal probe into Trump after leaked phone call, באתר NBC News‏, 4 בינואר 2021 (באנגלית)
52. ↑  ג'רמי הרב, House Republicans rush to Trump's defense over Georgia call as Democrats prep censure resolution, באתר CNN‏, 4 בינואר 2021 (באנגלית)